2003R1216 — FI — 05.03.2007 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EY) N:o 1216/2003, annettu 7 päivänä heinäkuuta 2003, työvoimakustannusindeksistä annetun Euroopan parlamentin ja neuvoston asetuksen (EY) N:o 450/2003 täytäntöönpanosta (ETA:n kannalta merkityksellinen teksti) (EYV L 169, 8.7.2003, p.37)

Muutettu:





Oikaisu









▼B

KOMISSION ASETUS (EY) N:o 1216/2003,

annettu 7 päivänä heinäkuuta 2003,

työvoimakustannusindeksistä annetun Euroopan parlamentin ja neuvoston asetuksen (EY) N:o 450/2003 täytäntöönpanosta

(ETA:n kannalta merkityksellinen teksti)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon työvoimakustannusindeksistä 27 päivänä helmikuuta 2003 annetun Euroopan parlamentin ja neuvoston asetuksen (EY) N:o 450/2003 ( 1 ) ja erityisesti sen 11 artiklan, sekä katsoo seuraavaa: (1) Työvoimakustannusindeksin kausitasoitukset ja työpäiväkorjaukset ovat olennainen osa indeksin laadintaa. Kausitasoitettujen aikasarjojen avulla voidaan vertailla tuloksia ja tulkita indeksiä ymmärrettävällä tavalla. (2) Ennakkoon määritetyt toimittamismuodot vähentävät tietojen toimittamisesta johtuvien ongelmien määrää ja yhdessä yhdenmukaisten laatuselvitysten kanssa parantavat työvoimakustannusindeksin tulkintaa ja nopeuttavat sen hyväksikäyttöä. (3) Tässä asetuksessa säädetyt toimenpiteet ovat tilasto-ohjelmakomitean lausunnon mukaiset. (4) Asetuksen (EY) N:o 450/2003 9 artiklan mukaisesti kyseiseen asetuksen voidaan myöntää tiettyjä poikkeuksia, sekä katsoo seuraavaa: ON ANTANUT TÄMÄN ASETUKSEN:







1 artikla

Toimittamis- ja korjausmenetelmät

1. Jäsenvaltioiden on toimitettava indeksit ja metatiedot sähköisessä muodossa komissiolle (Eurostatille). Toimittamisessa on käytettävä asianmukaisia tilasto-ohjelmakomitean hyväksymiä tiedonsiirtostandardeja. Eurostat antaa käyttöön hyväksyttyjä standardeja koskevan yksityiskohtaisen aineiston ja toimittaa ohjeiston niiden noudattamisesta.

2. Toimitettavat indeksit ja metatiedot on valmisteltava siten, että tulokset voidaan tulkita tarkasti ja komission (Eurostatin) Euroopan aggregaatteihin käyttämiä kausitasoitusmenetelmiä voidaan soveltaa tehokkaasti.

Indeksien aikasarjat on toimitettava seuraavissa muodoissa:

a) kausitasoittamattomina;

b) työpäiväkorjattuina; sekä

c) kausitasoitettuina ja työpäiväkorjattuina.

2 artikla

Laatu

1. Asetuksen (EY) N:o 450/2003 8 artiklan 1 kohdassa tarkoitetut laatuvaatimukset ovat:

a) merkityksellisyys;

b) tarkkuus;

c) ajankohtaisuus ja täsmällisyys;

d) saatavuus ja selkeys;

e) verrattavuus;

f) johdonmukaisuus; ja

g) kokonaisuus.

Kansallisten viranomaisten on varmistettava, että tulokset kertovat toimialojen todellisesta tilanteesta riittävän edustavasti.

2. Asetuksen (EY) N:o 450/2003 8 artiklan 2 kohdassa tarkoitetut laatuselvitykset on toimitettava komissiolle vuosittain viimeistään 31 päivänä elokuuta ja niissä on käsiteltävä edeltävän kalenterivuoden tietoja sen viimeisen neljänneksen tiedot mukaan lukien. Ensimmäinen laatuselvitys on toimitettava viimeistään 31 päivänä elokuuta 2004.

3. Työvoimakustannusindekseistä tehtyjen vuosittaisten laatuselvitysten on oltava sisällöltään tämän asetuksen liitteessä I esitetyn mukaisia.

3 artikla

Siirtymäkaudet

Asetuksen (EY) N:o 450/2003 9 artiklan 1 kohdassa säädettyjä siirtymäkausia koskevat yksityiskohdat määritellään tämän asetuksen liitteessä II.

▼M1

4 artikla

NACE Rev. 1:n pääluokkien L, M, N ja O sisällyttäminen

1. Muiden kuin 2 kohdassa tarkoitettujen jäsenvaltioiden on tuotettava ja toimitettava NACE Rev. 1:n pääluokkia L, M, N ja O koskevat indeksitiedot vuoden 2007 ensimmäiseltä neljännekseltä ja sen jälkeen neljännesvuosittain.

2. Seuraavien jäsenvaltioiden on tuotettava ja toimitettava tiedot vuoden 2009 ensimmäiseltä neljännekseltä ja sen jälkeen neljännesvuosittain: Belgia, Espanja, Irlanti, Italia, Itävalta, Kreikka, Kypros, Luxemburg, Malta, Puola, Ranska, Ruotsi ja Tanska.

3. Poiketen siitä, mitä 1 ja 2 kohdassa säädetään, 1 artiklan 2 kohdan c alakohdassa tarkoitetut kausitasoitetut ja työpäiväkorjatut sarjat on tuotettava ja toimitettava heti, kun neljä vuotta kattava sarja on saatavissa.

▼B

5 artikla

Indeksin ketjutus

Asetuksen (EY) N:o 450/2003 liitteessä säädetty Laspeyres'n ketjuindeksikaava, jota käytetään laskettaessa työvoimakustannusindeksi NACE Rev. 1:n pääluokkien yhdistelmille, määritellään tämän asetuksen liitteessä IV.

6 artikla

Poikkeukset

Asetuksen (EY) N:o 450/2003 9 artiklan 2 kohdan nojalla myönnetyt poikkeukset kyseisen asetuksen 1 artiklan 2 kohdan säännöksistä määritellään tämän asetuksen liitteessä V.

7 artikla

Voimaantulo

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.









LIITE I

Työvoimakustannusindeksin vuosittaisiin laatuselvityksiin sisältyy:

a) Näyttö merkityksellisyydestä käyttäjälle: — yhteenveto, johon sisältyy kuvaus käyttäjistä, käyttäjien tarpeiden alkuperästä ja niiden tyydyttämisestä sekä tilastojen merkityksellisyydestä käyttäjille.

b) Näyttö tarkkuudesta (tieto eritelty NACE Rev. 1:n pääluokkien mukaan): — tarkistustiedot: taulukko, jossa kausitasoittamattomien aikasarjojen avulla näytetään julkaistuihin kokonaistyövoimakustannusten vuosittaisiin kasvulukuihin tehdyt tarkistukset 12 viimeksikuluneen neljännesvuoden ajalta; yhteenveto näiden tarkistusten perusteista, — kattavuus: taulukko, jossa annetaan otokseen/otoksiin tai rekisteriin/rekistereihin sisältyvien palkansaajien prosentuaalinen määrä, joka on laskettu EKT 95:n mukaisen palkansaajien lukumäärän perusteella; jos työvoimakustannuserät kootaan eri lähteistä, laaditaan taulukko, joka on jaoteltu työvoimakustannuseriin asetuksen (EY) N:o 450/2003 4 artiklan 2 kohdan mukaisesti, — toistuvuus: taulukko, jossa annetaan eri kustannuseriä koskevien tietojen keruuväli tai päivitysväli, — estimointi: kuvaus menetelmistä, joita käytetään arvioitaessa/muodostettaessa puuttuvaa tietoa (puuttuvat palkansaajien, yritysten, toimialojen ja kustannuserien ryhmät); mahdollisimman tarkka numeerinen arvio kokonaan puuttuvien tietojen vaikutuksesta lopullisiin lukuihin (puuttuvat palkansaajien, yritysten, toimialojen ja kustannuserien ryhmät), — tehdyt työtunnit: kuvaus tehtyjen työtuntien keräämiseen käytetyistä menetelmistä tai kuvaus tehdyt työtunnit korvaavasta muuttujasta ja mahdollisimman tarkka arvio korvaavan muuttujan vaikutuksesta lopullisiin lukuihin, — hallinnolliset tiedot: hallinnollisia tietoja käytettäessä huomiot hallinnollisten käsitteiden ja teoreettisten tilastollisten käsitteiden välisistä vastaavuuksista ja eroavaisuuksista.

c) Ajankohtaisuus ja täsmällisyys: — taulukko, jossa annetaan tietojen toimittamisessa tapahtuneet viiveet selvitykseen sisältyvien 12 viimeksikuluneen vuosineljänneksen ajalta sekä suunniteltujen ja todellisten toimituspäivien välinen vastaavuus.

d) Saatavuus ja selkeys: — kuvaus tietojen ja metatietojen julkaisuvälineistä jäsenvaltioissa.

e) Verrattavuus: — kuvaus kaikista käsitteiden ja menetelmien eroista kahden peräkkäisen vuosineljänneksen välillä vuoden 1996 ensimmäisestä neljänneksestä eteenpäin; lisäksi kuvaus eroista ja mahdollisimman tarkka numeerinen arvio muutoksien vaikutuksista estimaateissa; kaikki NACE Rev. 1:n pääluokkien väliseen vertailtavuuteen vaikuttavat erot on myös ilmoitettava.

f) Johdonmukaisuus: — kaavio ja taulukko, joissa annetaan työvoiman kokonaiskustannusindeksin korjaamattomat vuosittaiset kasvuluvut (NACE Rev. 1:n pääluokat) ja EKT 95:n mukaiset palkansaajakorvaukset tehtyä työtuntia kohden (A6-jaottelu) sekä selvitykset 12 viimeksikuluneen vuosineljänneksen kasvulukujen eroista.

g) Kokonaisuus: — seurantaraportti asetuksen (EY) N:o 450/2003 täytäntöönpanosta sekä yksityiskohtainen suunnitelma ja aikataulu täytäntöönpanon loppuun saattamisesta; yhteenveto lopuista EU:n käsitteistöstä poikkeavista käsitteistä.

Ensimmäinen laatuselvitys, joka on toimitettava viimeistään 31 päivänä elokuuta 2004, sisältää myös seuraavat takautuvia tietoja koskevat yksityiskohdat:

— kuvaus takautuvien tietojen hankintaan käytetyistä lähteistä ja menetelmistä,

— kuvaus takautuvien tietojen ja nykyisten tietojen kattavuuden välisestä vastaavuudesta (toimialat, palkansaajat, kuluerät),

— kuvaus takautuvien tietojen ja nykyisten tietojen verrattavuudesta.









LIITE II







Asetuksen täytäntöönpanoon liittyvät siirtymäkaudet Jäsenvaltio Säännöksen kohde Artikla Siirtymäkausi Belgia 70 päivän toimitusaika 6 2 vuotta Työvoimakustannukset tehtyä työtuntia kohden 2 2 vuotta Saksa NACE:n pääluokat H, I ja K 3 2 vuotta Kreikka Kaikki säännökset 2 vuotta Espanja 70 päivän toimitusaika 6 2 vuotta Ranska Kaikki säännökset 2 vuotta Irlanti Kaikki säännökset 2 vuotta Italia Työvoimakustannukset tehtyä työtuntia kohden 2 1 vuosi Tehtyihin työtunteihin perustuvat takautuvat tiedot 2, 5 1 vuosi 70 päivän toimitusaika 6 1 vuosi Työnantajan sosiaaliturvamaksut sekä maksamat verot vähennettynä saaduilla tukipalkkioilla — ilman veroja ja tukia (D4 ja D5) 4 2 vuotta Luxemburg Kaikki säännökset 2 vuotta Alankomaat Takautuvat tiedot 1996—2002 5 2 vuotta Työnantajan sosiaaliturvamaksut sekä maksamat verot vähennettynä saaduilla tukipalkkioilla — ilman veroja ja tukia (D4 ja D5) 4 2 vuotta Itävalta NACE:n pääluokat C, D, E ja F 3 1 vuosi NACE:n pääluokat G, H, I ja K 3 2 vuotta Portugali 70 päivän toimitusaika 6 1 vuosi Suomi Kaikki säännökset 2 vuotta Ruotsi Kaikki säännökset 2 vuotta Yhdistynyt kuningaskunta Pohjois-Irlannin huomiointi 3 2 vuotta Alle 20 palkansaajan yksiköiden huomiointi 3 2 vuotta Takautuvat tiedot 5 1 vuosi Työpäiväkorjaus 11 2 vuotta

▼M1 —————

▼B









LIITE IV

Laspeyres’n ketjuindeksikaava, jota käytetään NACE Rev. 1:n pääluokkien yhdistelmien työvoimakustannusindeksin (LCI) laskemiseen:

1) Määritelmät: = työvoimakustannukset palkansaajan tekemää työtuntia kohti NACE Rev.1:n pääluokassa i vuosineljänneksenä t vuonna j = työvoimakustannukset palkansaajan tekemää työtuntia kohti NACE Rev.1:n pääluokassa i vuonna k = palkansaajien tekemät työtunnit NACE Rev.1:n pääluokassa i vuonna k = palkansaajien työvoimakustannukset NACE Rev.1:n pääluokassa i vuonna k.

2) Laspeyres’n peruskaava, jota käytetään laskettaessa työvoimakustannusindeksi neljännekselle t vuonna j perusvuoden ollessa k, määritellään seuraavasti: ▼C1 ▼B 1 ≤ t ≤ 4.

3) Indeksin laskemisessa käytettävät painot määritellään seuraavasti: ▼C1 ▼B jossa jossa , i ja k on määritelty tämän liitteen 1 kohdassa. , i ja k on määritelty tämän liitteen 1 kohdassa.

4) Vuosilinkki vuodesta l vuoteen l+1, jossa 0 ≤ l < l+1 < j määritellään seuraavasti: ▼C1 ▼B

5) Laspeyres’n ketjuindeksikaava neljännekselle t vuonna j viitevuoden ollessa k=0 ja m vuosipainotusten tekemiseen ja soveltamiseen tarvittava väli, jossa 1 ≤ m ≤ 2, määritellään seuraavasti: LCItj(0) = 100. (L0,1). (L1,2) ….. (Lj-m-1,j-m ). LCItj(j-m).

▼M1

6) Ensimmäinen viitevuosi on vuosi 2000, jolloin vuosittainen työvoimakustannusindeksi on 100. Jollei NACE:n pääluokkia L, M, N ja O koskevia indeksitietoja ole saatavissa vuodelta 2000, ensimmäisten saatavilla olevien indeksien taso on asetettava lähelle NACE:n pääluokkien C–K vuosittaista keskiarvoa.

▼B









LIITE V

Poikkeukset

Tanskan, Saksan, Ranskan ja Ruotsin on toimitettava indeksien aikasarjat ainoastaan b) työpäiväkorjattuina sekä c) kausitasoitettuina ja työpäiväkorjattuina. Työpäiväkorjaus- ja kausitasoitusmenetelmien on oltava hyvin dokumentoituja ja komission (Eurostatin) saatavilla.